open-index/open-wikipedia-markdown huggingface dataset:
Άγιος Ιωάννης (συνοικία Λευκωσίας)

Ο **Άγιος Ιωάννης** είναι συνοικία του Δήμου Λευκωσίας.

## Τοποθεσία
Στα βόρεια και ανατολικά συνορεύει με το Τακτελκαλέ, στα νότια με τον Άγιο Αντώνιο και στα δυτικά με την Ομεριέ.

## Πληθυσμός
Ο πίνακας που ακολουθεί παρουσιάζει τον πληθυσμό του Αγίου Ιωάννη όπως καταγράφηκε στις απογραφές πληθυσμού που έγιναν στην Κύπρο.




## Σημεία ενδιαφέροντος
Στη συνοικία Αγίου Ιωάννη βρίσκονται:

* ο Καθεδρικός Ναός του Αγίου Ιωάννη του Θεολόγου. Οικοδομήθηκε το 1662 από τον Αρχιεπίσκοπο Νικηφόρο στη θέση ενός μοναστηριού των Βενεδικτίνων αφιερωμένου στον Άγιο Ιωάννη, κτίσμα του 14ου αιώνα.

* η Ιερά Αρχιεπισκοπή Κύπρου.
* το Παγκύπριο Γυμνάσιο.

## Παραπομπές

Κατηγορία:Συνοικίες Δήμου Λευκωσίας
Διαζεπάμη

μικρογραφία|Η διαζεπάμη ως χημική ένωση
Η **διαζεπάμη**, η οποία προωθήθηκε αρχικά στην αγορά σαν **Βάλιουμ**, είναι φάρμακο της οικογένειας της βενζοδιαζεπίνης που τυπικά παράγει ηρεμιστική δράση. Συνήθως χρησιμοποιείται για τη θεραπεία μιας σειράς καταστάσεων που περιλαμβάνουν το άγχος, το σύνδρομο στέρησης αλκοόλ, το σύνδρομο στέρησης βενζοδιαζεπίνης, τους μυϊκούς σπασμούς, τις κρίσεις επιληψίας, τα προβλήματα στον ύπνο και το σύνδρομο ανήσυχων ποδιών. Μπορεί επίσης να χρησιμοποιηθεί για να προκαλέσει απώλεια μνήμης κατά τη διάρκεια ορισμένων ιατρικών διαδικασιών. Μπορεί να χορηγηθεί από το στόμα, με ένεση σε μυς ή με ένεση σε φλέβα. Όταν χορηγείται σε φλέβα, τα αποτελέσματα αρχίζουν σε ένα έως πέντε λεπτά και διαρκούν μέχρι μία ώρα. Αν χορηγηθεί στο στόμα, τα αποτελέσματα μπορεί να ξεκινήσουν μετά από 40 λεπτά.

Οι συχνές ανεπιθύμητες ενέργειες περιλαμβάνουν την υπνηλία και προβλήματα στο συντονισμό. Τα σοβαρά αποτελέσματα είναι σπάνια. Αυτά περιλαμβάνουν την αυτοκτονία, μειωμένη αναπνοή και αυξημένο κίνδυνο εμφάνισης σπασμών, εφόσον χρησιμοποιούνται πολύ συχνά σε άτομα με επιληψία.

## Παραπομπές


Κατηγορία:Βενζοδιαζεπίνες
Κατηγορία:Αγχολυτικά
Κατηγορία:Χλωροαρένια
Κατηγορία:Αρωματικές ενώσεις
Κατηγορία:Λακτάμες
Κατηγορία:Αντιεπιληπτικά
Κατηγορία:Ευφορικά
Άνοιξη Γρεβενών

Η **Άνοιξη**, επίσημα **Άνοιξις**, είναι ορεινό χωριό του νομού Γρεβενών σε υψόμετρο 550 μέτρα.

## Γεωγραφικά - ιστορικά στοιχεία
Η Άνοιξη βρίσκεται στα όρια της Μακεδονίας με τη Θεσσαλία και πιο συγκεκριμένα με το νομό Τρικάλων. Είναι κτισμένο στους βορειοδυτικούς πρόποδες του βουνού Χάσια και κοντά στον χείμαρρο Σούτσα που καταλήγει στον Αλιάκμονα ποταμό. Μέσα από το χωριό περνάει η εθνική οδός Καλαμπάκας - Γρεβενών. Απέχει 29 χλμ. Δ. από τη Δεσκάτη και 33 χλμ. ΝΑ. από τα Γρεβενά. Ο οικισμός δημιουργήθηκε από πρόσφυγες του Πόντου, που εγκαταστάθηκαν στην περιοχή μετά τη μετακίνηση των πληθυσμών και κολίγους των τσιφλικιών του Τούρκου αγά που υπήρχε πριν την απελευθέρωση με τους Βαλκανικούς πολέμους. Ενδιαφέρον παρουσιάζει ο Ιερός Ναός Αγίου Δημητρίου που από το 1969 έχει κηρυχθεί αρχαίο μνημείο και είναι διακοσμημένος με τοιχογραφίες του 17ου - 18ου αιώνα.

## Ονομασία - διοικητικά στοιχεία
Η παλιά ονομασία του χωριού είναι **Γκρέση** και με την ονομασία αυτή αναφέρεται επίσημα το 1918 στο ΦΕΚ 260Α-31/12/1918  ως μέρος της τότε κοινότητας Τσαπουρνιάς του νομού Κοζάνης. Το 1927 μετονομάστηκε σε **Γριά** και το 1961 σε Άνοιξις. Σύμφωνα με την απογραφή του 2011 έχει 93 μόνιμους κατοίκους.
### Πληθυσμός

## Εξωτερικοί σύνδεσμοι
* Άνοιξη ή Γριά (ή και Γκρέους) από τον ιστότοπο Γενικό Λύκειο Καρπερού Γρεβενών 
* Η λίμνη στην Άνοιξη Γρεβενών! από τον ιστότοπο http://www.pamegrevena.gr

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1995, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Δήμος Δεσκάτης
Κατηγορία:Χωριά της περιφερειακής ενότητας Γρεβενών
Ματία Καμπόνι

Ο **Ματία Καμπόνι** (γενν. 26 Απριλίου 1996) είναι Ιταλός αθλητής της ιστιοπλοΐας.

Συμμετείχε στους Θερινούς Ολυμπιακούς Αγώνες 2016 στο Ρίο ντε Τζανέιρο, στο αγώνισμα του RS:X.

## Παραπομπές


 
Κατηγορία:Ιταλοί αθλητές της ιστιοπλοΐας
Άγιος Λουκάς (συνοικία Λευκωσίας)

O **Άγιος Λουκάς** () είναι συνοικία του Δήμου Λευκωσίας. Το έδαφος της συνοικίας ανήκει εκ του νόμου (de jure) στην Κυπριακή Δημοκρατία και υπάγεται διοικητικά στην Επαρχία Λευκωσίας. Ωστόσο, μετά την τουρκική εισβολή του 1974 ελέγχεται εκ των πραγμάτων (de facto) από την μη αναγνωρισμένη Τουρκική Δημοκρατία της Βόρειας Κύπρου.

## Τοποθεσία
Στα δυτικά και βόρεια συνορεύει με το Αμπού Καβούκ και στα ανατολικά και νότια με το Γενί Τζαμί.

## Πληθυσμός
Ο πίνακας που ακολουθεί παρουσιάζει τον πληθυσμό της συνοικίας σύμφωνα με τις απογραφές πληθυσμού που πραγματοποιήθηκαν στην Κύπρο έως το 1946 που απογραφόταν ξεχωριστά. Στις απογραφές του 1931, του 1960 και του 1973 δεν απογράφεται ξεχωριστά. Μετά την τουρκική εισβολή του 1974 δεν πραγματοποιήθηκε απογραφή στη συνοικία από την Κυπριακή Δημοκρατία, αφού το έδαφος της δεν ελέγχεται από αυτήν.

## Παραπομπές


Κατηγορία:Συνοικίες Δήμου Λευκωσίας
Τρικοκκιά Γρεβενών

Η **Τρικοκκιά** είναι ορεινό χωριό του νομού Γρεβενών σε υψόμετρο 580 μέτρα.

## Γεωγραφικά - ιστορικά στοιχεία
Η Τρικοκκιά βρίσκεται στα νότια όρια του νομού με το νομό Τρικάλων. Είναι κτισμένο σε λόφο στους βορειοδυτικούς πρόποδες των ορέων Χάσια και νότια στον χείμαρρο Σούτσα που καταλήγει στον Αλιάκμονα ποταμό. Απέχει 26 χλμ. Δ.-ΝΔ. από τη Δεσκάτη και 42,5 χλμ. ΝΑ. από τα Γρεβενά. Η παλιά ονομασία του χωριού ήταν **Τσαπουρνιά**. και πιθανότατα προέρχεται από το θάμνο τσαπουρνιά (επίσημα Προύνος η ακανθώδης - *Prunus spinosa*). Ο οικισμός ιδρύθηκε το 1860 από κατοίκους κοντινών οικισμών της περιοχής των Χασίων (Καλαπόδι, 6 χλμ. ΒΑ, Παλιοχώρια, 1 χλμ. ΒΑ και Βαλάνι, 3 χλμ. Ν). Πολλοί σημερινοί κάτοικοί της είναι από την Κόνιτσα της Ηπείρου που εγκαταστάθηκαν μόνιμα γύρω στο 1900.

## Ονομασία - διοικητικά στοιχεία
Το χωριό με την παλιά του ονομασία Τσαπουρνιά αναφέρεται επίσημα το 1918 στο ΦΕΚ 260Α-31/12/1918 να ορίζεται έδρα της ομώνυμης κοινότητας του νομού Κοζάνης. Το 1927 μετονομάζεται σε Τρικοκκιά και το 1964 αποσπάται στο νομό Γρεβενών. Σύμφωνα με το σχέδιο Καλλικράτης, μαζί με την Άνοιξη και το Τριφύλλι αποτελούν την τοπική κοινότητα Τρικοκκιάς που ανήκει στην δημοτική ενότητα Χασίων του Δήμου Δεσκάτης και σύμφωνα με την απογραφή του 2011 ως οικισμός έχει 235 μόνιμους κατοίκους ενώ ως κοινότητα 469.

## Πρόσωπα
* Πάνος Ζήδρος, ξακουστός κλεφταρματολός του Ολύμπου

## Παραπομπές


## Εξωτερικοί σύνδεσμοι
* Τρικοκκιά Γρεβενών από τον ιστότοπο Γενικό Λύκειο Καρπερού Γρεβενών
* Τρικοκκιά από το ψηφιακό αποθετήριο της Ακαδημίας Αθηνών

Κατηγορία:Δήμος Δεσκάτης
Κατηγορία:Χωριά της περιφερειακής ενότητας Γρεβενών
Τζουζέπε Πρίνζι

Ο **Τζουζέπε Πρίνζι** (Giuseppe Prinzi) είναι Ιταλός κεραμίστας, ζωγράφος και γλύπτης, γεννημένος στις 31 Ιανουαρίου 1962 στη Μιστρέτα. Το έργο του επικεντρώνεται στην απεικόνιση της μορφής και στην ανάκτηση της γλώσσας της μεταφυσικής ζωγραφικής.

Αποφοίτησε από το Ινστιτούτο Τέχνης του Σάντο Στεφάνο ντι Καμάστρα το 1981 και παρακολούθησε τα αντίστοιχα μαθήματα Καλών Τεχνών στη Ρώμη. Συμμετείχε σε εκθέσεις και καλλιτεχνικές εκδηλώσεις στις αρχές του 1980, όπως η 11η Μπιενάλε της Κεραμικής της Καλτατζιρόνε και η 14η έκθεση αγγειοπλαστικής του Σάντο Στεφάνο ντι Καμάστρα το 1990.

Κατά τη διάρκεια της καλλιτεχνικής του σταδιοδρομίας, έχει εκθέσει σε πολλές χώρες.

## Παραπομπές


## Εξωτερικοί σύνδεσμοι
* 

Κατηγορία:Ιταλοί καλλιτέχνες
Τριφύλλι (αποσαφήνιση)

Ο όρος **Τριφύλλι** μπορεί να αναφέρεται:
* στο φυτό Τριφύλλι
* στο τριφύλλιον το έρπον ή Λευκό τριφύλλι
* στο Άκρα Τριφύλλι, ακρωτήρι της Χίου. 

Στους οικισμούς της Ελλάδας:

* Τριφύλλι Έβρου
* Τριφύλλι Γρεβενών
*Τριφύλλι Πέλλας

## Δείτε ακόμη
* Τριφύλλια Τρικάλων
* Τριφύλλια Φθιώτιδος
Αντύπας (τραγουδιστής)

O **Αντύπας Μασλουμίδης** (Νεάπολη Θεσσαλονίκης, 6 Μαρτίου 1954), ευρύτερα γνωστός ως **Αντύπας**, είναι Έλληνας λαϊκός τραγουδιστής, συνθέτης και στιχουργός.

## Πρώιμα χρόνια
Γεννήθηκε στις 6 Μαρτίου του 1954. Μεγάλωσε και πήγε σχολείο στην περιοχή της Ανάληψης, στην ανατολική Θεσσαλονίκη. Ήταν ερασιτέχνης παίκτης ποδοσφαίρου του Άρη. Ξεκίνησε να τραγουδά επαγγελματικά σε ηλικία 18 ετών σε διάφορα επαρχιακά μπουζούκια της Θεσσαλονίκης και της Βόρειας Ελλάδας. Το 1981 συμμετείχε στο Φεστιβάλ Τραγουδιού Θεσσαλονίκης, όπου ερμήνευσε το τραγούδι με τίτλο *Φύσαγε Θεέ Μου ένας Βοριάς* του Νίκου Βρεττού και κατέκτησε την τρίτη θέση.

## Προσωπική ζωή
Είναι νυμφευμένος με την Στέλλα την οποία γνώρισε σε ηλικία 18 ετών, όταν εκείνη είχε πάει ως πελάτισσα στο νυχτερινό κέντρο όπου αυτός τραγουδούσε. Μαζί απέκτησαν δύο παιδιά, τον Πρόδρομο και την Όλγα. Ο Πρόδρομος Μαζλουμίδης είναι επίσης επαγγελματίας τραγουδιστής.

## Δισκογραφία
### Άλμπουμς

### Συλλογές

### Άλμπουμ Συναυλιών

### Singles & EPs

## Παραπομπές


## Εξωτερικοί σύνδεσμοι
* Αντύπας στο Discogs

Κατηγορία:Έλληνες τραγουδιστές
Κατηγορία:Έλληνες τραγουδοποιοί
Κατηγορία:Έλληνες στιχουργοί
Κατηγορία:Έλληνες συνθέτες
Κατηγορία:Λαϊκοί τραγουδιστές
Εμιράτο της Κυρηναϊκής

μικρογραφία|Σημαία
μικρογραφία|Η Κυρηναϊκή στον χάρτη της Λιβύης
Το **Εμιράτο της Κυρηναϊκής**, ή "Πριγκιπάτο της Κυρηναϊκής", ήρθε σε ύπαρξη όταν ο Σαγίντ Ιντρίς ανακήρυξε μονομερώς την Κυρηναϊκή ως ανεξάρτητο εμιράτο την 1η Μαρτίου του 1949, υποστηριζόμενος από το Ηνωμένο Βασίλειο. Ο Σαγίντ Ιντρίς ανακήρυξε τον εαυτό του Εμίρη της Κυρηναϊκής στο "εθνικό συνέδριο" στη Βεγγάζη. Η αναγνώριση από το Ηνωμένο Βασίλειο απέτυχε να επηρεάσει τη στάση των Ηνωμένων Εθνών. Έτσι η Βρετανία και ηΓαλλία κατευθύνθηκαν για να προετοιμάσουν την ανεξαρτησία της Λιβύης σε ψήφισμα που εγκρίθηκε στις 21 Νοεμβρίου 1949. Η ανεξαρτησία τουΗνωμένου Βασιλείου της Λιβύης ανακηρύχθηκε στις 24 Δεκεμβρίου 1951, και στις 27 Δεκεμβρίου ο Εμίρης Ιντρίς ενθρονίστηκε ως Βασιλιάς Ίντρις Α΄.

Η μαύρη σημαία με το λευκό αστέρι και μισοφέγγαρο σύμβολο εγκρίθηκε από τον Ιντρίς όταν αυτός ανακηρύχθηκε Εμίρης το 1947. Η σημαία έγινε η βάση της σημαίας της Λιβύης του 1951, με την προσθήκη μια κόκκινης και πράσινης λωρίδας, που αντιπροσωπεύοντας την Τριπολιτανία και το Φεζάν αντίστοιχα. Ο Ιντρίς ως βασιλιάς της Λιβύης κράτησε τη σημαία του εμιράτου ως προσωπική Βασιλική Σημαία, με την προσθήκη ενός λευκού στέμματος στο άνω μέρος.

Στις 6 Μαρτίου 2012, αντανακλώντας τα γεγονότα που συνέβησαν 63 χρόνια νωρίτερα, ένα παρόμοιο είδος συνάντησης πραγματοποιήθηκε στη Βεγγάζη, ζητώντας περισσότερη αυτονομία και ομοσπονδιοποίηση για την Κυρηναϊκή. Ο Αχμέντ αλ-Σενούσι, συγγενής του Βασιλιά Ίντρις, ανακοινώθηκε ως ο ηγέτης του αυτοαποκαλούμενου Κυρηναϊκού Μεταβατικού Συμβουλίου.

## Παραπομπές



Κατηγορία:Πρώην εμιράτα
Κατηγορία:Ιστορία της Κυρηναϊκής
Τριφύλλι Γρεβενών

Το **Τριφύλλι**, επίσημα **Τριφύλλιον**, είναι ημιορεινό χωριό του νομού Γρεβενών σε υψόμετρο 470 μέτρα.

## Γεωγραφικά στοιχεία - αξιοθέατα
Το Τριφύλλι βρίσκεται στα όρια του νομού με το νομό Τρικάλων, νότια από τον χείμαρρο Σούτσα που καταλήγει στον Αλιάκμονα ποταμό. Είναι κτισμένο στις βορειοανατολικούς πλαγιές των ορέων Χάσια, ανάμεσα στα χωριά Τρικοκκιά (ΝΔ), Κατάκαλη (ΒΑ) και Ασπροκκλησιά Τρικάλων (ΝΑ). Απέχει 28 χλμ. Δ.-ΝΔ. από τη Δεσκάτη και 43 χλμ. ΝΑ. από τα Γρεβενά. Ενδιαφέρον παρουσιάζει ο Ιερός Ναός Κοιμήσεως Θεοτόκου στη τοποθεσία "Νουμπένιτσα" που από το 1996 έχει κηρυχθεί ιστορικό διατηρητέο μνημείο. Πρόκειται για μονόχωρο μεταβυζαντινό ναό με τις τοιχογραφίες του 1791 και το ξυλόγλυπτο τέμπλο που φέρει γραπτό διάκοσμο.

## Ονομασία - διοικητικά στοιχεία
Η παλιά ονομασία του χωριού ήταν **Σίντσα** και με την ονομασία αυτή αναφέρεται επίσημα το 1918 στο ΦΕΚ 260Α-31/12/1918  ως μέρος της τότε κοινότητας Τσαπουρνιάς του νομού Κοζάνης. Το 1919 διορθώνεται σε **Σύνιτσα** και το 1927 μετονομάζεται σε Τριφύλλι. Σύμφωνα με το σχέδιο Καλλικράτης, μαζί με την Τρικοκκιά και την Άνοιξη αποτελούν την τοπική κοινότητα Τρικοκκιάς που ανήκει στην δημοτική ενότητα Χασίων του Δήμου Δεσκάτης και σύμφωνα με την απογραφή του 2011 έχει 141 μόνιμους κατοίκους.

## Παραπομπές


Κατηγορία:Δήμος Δεσκάτης
Κατηγορία:Χωριά της περιφερειακής ενότητας Γρεβενών
Ο Κακός Γάτος

***Ο Κακός Γάτος*** (πρωτότυπος τίτλος στα , στα ) είναι ο τίτλος κινηματογραφικής ταινίας, σε σκηνοθεσία του Μεχμέτ Κουρτουλούς και Αϊσέ Ουνάλ, παραγωγής του 2016. Είναι η πρώτη μεγάλου μήκους ταινία της Ανιμα Ιστάνμπουλ. Το στούντιο που τότε απαρτιζόταν από μικρό αριθμό εργαζομένων, παρήγαγε την ταινία κάτω από μικρές οικονομικές πιέσεις. Αποτελεί κινηματογραφική μεταφορά του ομότιτλου βιβλίου κόμικ των Μπουλέντ Ουστούν. Η υπόθεση είναι βασισμένη στην ιστορία μιας ομάδας ζώων, τα εστιάζει στην γάτα Σέρο και οι φίλοι του. Η ταινία κυκλοφόρησε το 2016. Στην Ελλάδα έκανε πρεμιέρα στις 23 Σεπτεμβρίου του 2016. Ο Κακός Γάτος απευθύνεται κυρίως σε ένα ενήλικο κοινό.

## Περίληψη

Καθώς τα ζώα που κατοικούν στους δρόμους, η Σέρο και οι συντροφοι του είναι μετά από ό, τι θέλει κάποιος άλλος στις περίφημες, πεντανόστιμες γειτονιές της  Ιστάνμπουλ: άγνοια με τα κορίτσια, φαγητό και περιστασιακή πόση. Αυτή η συνηθισμένη μέρα θα αποδειχθεί διαφορετικά, καθώς τα μονοπάτια τους διασχίζονται με τους ανθρώπους, τα πράγματα παίρνουν λίγο έξω από το χέρι με ξεκαρδιστικά, σκληρά και απρόσμενα τρόπους.

## Βραβεία & Υποψηφιότητες

## Παραπομπές


## Εξωτερικοί σύνδεσμοι
*  
*  
*  

Κατηγορία:Ταινίες του 2016
Κατηγορία:Τουρκικές ταινίες
Κατηγορία:Ταινίες κινουμένων σχεδίων
Κατηγορία:Κωμικές ταινίες κινουμένων σχεδίων
Κατηγορία:Ταινίες δράσης
Κατηγορία:Ταινίες βασισμένες σε κόμικς
Κατηγορία:Ταινίες σχετικά με γάτες
Κατηγορία:Τουρκόφωνες ταινίες
Δήμητρα Γρεβενών

Η **Δήμητρα ** είναι ημιορεινό χωριό του νομού Γρεβενών σε υψόμετρο 445 μέτρα.

## Γεωγραφία - Ιστορία
Η Δήμητρα βρίσκεται στα νοτιοανατολικά του νομού κοντά στη συμβολή του χείμαρρου Σούτσα με τον Αλιάκμονα ποταμό, δηλαδή την τεχνητή λίμνη Ιλαρίωνα. Το χωριό είναι κτισμένο σε κάμπο με εύφορα εδάφη, ανάμεσα στους οικισμούς Καρπερό (Δ) και Παλιουριά (Α) και μέσα από αυτό περνάει η εθνική οδός Ελασσόνος - Δεσκάτης. Απέχει 18 χλμ. Δ. από τη Δεσκάτη και 37 χλμ. ΝΑ. από τα Γρεβενά.

Τα ευρήματα από ανασκαφές που έχουν γίνει στην ευρύτερη περιοχή μαρτυρούν κατοίκησή της από την προϊστορική εποχή μέχρι τα βυζαντινά χρόνια. Στην τοποθεσία "Άγιος Κωνσταντίνος" το 2008 - 2009 ανασκάφηκε τρίκλιτη βασιλική που χρονολογείται τον 11ο αιώνα καθώς και εκτεταμένο νεκροταφείο. Σύμφωνα με την τοπική παράδοση, την περίοδο της τουρκοκρατίας, το χωριό υπήρξε τσιφλίκι Τούρκων αγάδων. Το 1924 κατοικήθηκε από πρόσφυγες που ήρθαν από τη Μικρά Ασία και τον Πόντο.

## Ονομασία - Διοικητικά
Η παλιά ονομασία του χωριού ήταν **Αράπης** και με την ονομασία αυτή αναφέρεται επίσημα το 1918 στο ΦΕΚ 260Α-31/12/1918  ως μέρος της τότε κοινότητας Δημηνίτσης του νομού Κοζάνης. Το 1961 μετονομάζεται σε Δήμητρα και το 1964 αποσπάσθηκε στο νομό Γρεβενών. Σύμφωνα με το σχέδιο Καλλικράτης, μαζί με το Καρπερό αποτελούν την τοπική κοινότητα Τρικοκκιάς που ανήκει στην δημοτική ενότητα Χασίων του Δήμου Δεσκάτης και σύμφωνα με την απογραφή του 2011 έχει πληθυσμό 357 κατοίκους.

## Παραπομπές


Κατηγορία:Δήμος Δεσκάτης
Κατηγορία:Χωριά της περιφερειακής ενότητας Γρεβενών
Gebrauchsmusik

Ο **Gebrauchsmusik** (γερμανική προφορά: [ɡəbʁaʊ̯ksmuˌziːk]) είναι γερμανικός όρος που σημαίνει "μουσική χρησιμότητας". Αναφέρεται στη μουσική που υπάρχει όχι μόνο για χάρη της, αλλά για κάποιο συγκεκριμένο και αναγνωρίσιμο σκοπό. Αυτός ο σκοπός μπορεί να είναι ένα συγκεκριμένο ιστορικό γεγονός, όπως ένα πολιτικό συλλαλητήριο ή μια στρατιωτική τελετή, ή μπορεί να είναι γενικότερο, όπως με τη μουσική που γράφτηκε για να συνοδεύσει το χορό, ή τη μουσική που γράφτηκε για τους ερασιτέχνες ή τους μαθητές για να την εκτελέσουν.

Παρόλο που ο συνθέτης Πάουλ Χίντεμιθ είναι πιθανότατα ο άνθρωπος που αναγνωρίζεται περισσότερο με αυτή την έκφραση, φαίνεται να έχει δημιουργηθεί μέσα στη σφαίρα της μουσικολογίας παρά της σύνθεσης. Στα τέλη του 19ου και στις αρχές του 20ού αιώνα, η σύγχρονη ακαδημαϊκή πειθαρχία της μουσικολογίας διαμορφώθηκε από μια κυρίως γερμανική ομάδα μελετητών που ενδιαφέρονταν όχι μόνο για την τυπική ανάπτυξη και τα βιογραφικά δεδομένα αλλά και σε μια έκταση στην κοινωνικοπολιτική θέση της μουσικής σε όλη την ιστορία, και τη σχέση μουσικής και μουσικών με την κοινωνία γενικότερα.

## Παραπομπές
* Paul Hindemith, *A Composer's World, Horizons and Limitations*, Cambridge, MA: Harvard University Press, 1952.
* Stephen Hinton, *The Idea of Gebrauchsmusik: A Study of Musical Aesthetics in the Weimar Republic (1919–1933) with Particular Reference to the Works of Paul Hindemith,* Garland, New York 1989. .
* Arnold Schoenberg, *Style and Idea*, New York: Philosophical Library, 1950.

Κατηγορία:Μουσική στη Γερμανία
Μανουάλι

μικρογραφία|Μανουάλι με τρεις βραχίονες, χωρίς κεριά.
μικρογραφία|Μανουάλι σε χρήση για κρατικούς σκοπούς στη Βελγική αυλή.
Το **μανουάλι** είναι κηροπήγιο με πολλαπλούς βραχίονες.

Χρησιμοποιείται ευρέως ακόμη και σήμερα. Αν και η ηλεκτροδότηση του εσωτερικού φωτισμού έχει υποβιβάσει τα κηροπήγια στην κατάσταση των πηγών φωτισμού εφεδρείας στα περισσότερα σπίτια και άλλα κτίρια, οι εσωτερικοί σχεδιαστές συνεχίζουν να μοντελοποιούν φωτιστικά και φωτιστικά εξαρτήματα εμπνευσμένοι από τα κηροπήγια. Συνεπώς, ο όρος "κηροπήγιο" έχει εισαχθεί ως κοινός όρος για τους μικρούς λαμπτήρες πυρακτώσεως που χρησιμοποιούνται σε πολυελαίους και άλλα φωτιστικά που κατασκευάζονται για διακόσμηση καθώς και για φωτισμό.

Στον Ιουδαϊσμό και την Φιλιππινέζικη εκκλησία Ιγκλέσια νι Κρίστο, η μενόρα είναι ιδιαίτερο είδος του μανουαλίου.
μικρογραφία|Κρυσταλλικό μανουάλι

## Παραπομπές


## Εξωτερικοί σύνδεσμοι

* 

Κατηγορία:Φωτεινές πηγές
Κατηγορία:Φωτιά
Σκούμτσια Γρεβενών

Τα **Σκούμτσια** είναι ορεινό χωριό του νομού Γρεβενών σε υψόμετρο 620 μέτρων, το οποίο βρίσκεται στα ανατολικά όρια του νομού και δυτικά του Αλιάκμονα ποταμού. Απέχει 29 χλμ. βόρεια από τη Δεσκάτη και 63 χλμ. ανατολικά από τα Γρεβενά. Ως οικισμός περιλαμβανόταν στην απογραφή του 1961 ως μέρος της τότε κοινότητας Παναγίας, αλλά δεν αναφέρεται ξεχωριστά στην απογραφή του 2011.

## Παραπομπές


Κατηγορία:Δήμος Δεσκάτης
Κατηγορία:Χωριά της περιφερειακής ενότητας Γρεβενών
Γενί Τζαμί (συνοικία Λευκωσίας)

Η **Γενί Τζαμί** () είναι συνοικία του Δήμου Λευκωσίας. Μετά την τουρκική εισβολή του 1974, το μισό περίπου μέρος της διοικητικής έκτασης της συνοικίας δεν ελέγχεται από την Κυπριακή Δημοκρατία. Το έδαφος αυτό ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.

## Τοποθεσία
Στα δυτικά και βόρεια συνορεύει με τη Νεάπολη, στα ανατολικά με το Καϊμακλί, στα νότια με τη συνοικία Τακτελκαλέ, τον Άγιο Κασσιανό, τη Χρυσαλινιώτισσα και τη συνοικία Χαϊδάρ Πασά, στα νοτιοδυτικά με την Αγία Σοφία, τη συνοικία Αμπντί Τσαούς και τον Άγιο Λουκά.

## Πληθυσμός
Η Γενί Τζαμί απογραφόταν ξεχωριστά σε μερικές από τις απογραφές πληθυσμού που πραγματοποιήθηκαν στην Κύπρο. Στις απογραφές του 1931, του 1960, του 1973 και του 1976 δεν απογράφεται ξεχωριστά. Ο πίνακας που ακολουθεί παρουσιάζει τον πληθυσμό της Γενί Τζαμί όπως καταγράφηκε στις απογραφές πληθυσμού στις οποίες εμφανίζεται. Οι απογραφές από το 1976 και μετά αφορούν το έδαφος της συνοικίας το οποίο βρίσκεται υπό τον έλεγχο της Κυπριακής Δημοκρατίας.

## Παραπομπές


## Εξωτερικοί σύνδεσμοι
*Ντοκιμαντέρ αφιερωμένο στα βόρεια προάστεια της Λευκωσίας Γενί Τζαμί, Παλλουριώτισσα και Καϊμακλί

Κατηγορία:Συνοικίες Δήμου Λευκωσίας
Κατηγορία:Οικισμοί στην Επαρχία Λεφκόσα
Ιπλίκ Παζάρ-Κορκούτ Εφέντι

To **Ιπλίκ Παζάρ-Κορκούτ Εφέντι** () είναι συνοικία του Δήμου Λευκωσίας. Το έδαφος της συνοικίας ανήκει εκ του νόμου (de jure) στην Κυπριακή Δημοκρατία και υπάγεται διοικητικά στην Επαρχία Λευκωσίας. Ωστόσο, μετά την τουρκική εισβολή του 1974, το χωριό ελέγχεται εκ των πραγμάτων (de facto) από την μη αναγνωρισμένη Τουρκική Δημοκρατία της Βόρειας Κύπρου.

## Τοποθεσία
Στα βόρεια συνορεύει με τη συνοικία Ιμπραχίμ Πασά, στα βορειοανατολικά με τη συνοικία Αμπντί Τσαούς,  στα ανατολικά με την Αγία Σοφία, στα νοτιοδυτικά με την Φανερωμένη, στα νότια με τη συνοικία Νεμπετχανέ, στα νοτιοδυτικά με τη συνοικία Καραμανζαντέ και στα ανατολικά με τη συνοικία Αράπ Αχμέτ.

## Πληθυσμός
Το Ιπλίκ-Παζάρ-Κορκούτ Εφέντι απογραφόταν ξεχωριστά σε μερικές από τις απογραφές πληθυσμού που πραγματοποιήθηκαν στην Κύπρο. Στις απογραφές του 1931, του 1960 και του 1973 δεν απογράφεται ξεχωριστά. Μετά την τουρκική εισβολή του 1974 δεν πραγματοποιήθηκε απογραφή στη συνοικία από την Κυπριακή Δημοκρατία, αφού το έδαφος της δεν ελέγχεται από αυτήν. Ο πίνακας που ακολουθεί παρουσιάζει τον πληθυσμό του Ιπλίκ-Παζάρ-Κορκούτ Εφέντι όπως καταγράφηκε στις απογραφές πληθυσμού στις οποίες εμφανίζεται.

## Αξιοθέατα
*Μπουγιούκ Χαμάμ

## Παραπομπές


Κατηγορία:Συνοικίες Δήμου Λευκωσίας
Κατηγορία:Οικισμοί στην Επαρχία Λεφκόσα
Παλαιόπολη Σαμοθράκης

Η **Παλαιόπολη** είναι οικισμός της Σαμοθράκης.

## Γεωγραφικά - ιστορικά στοιχεία
Η Παλαιόπολη βρίσκεται στη βόρεια ακτή του νησιού, κοντά στο ακρωτήριο Ζαγοριώτης, χτισμένος σε υψόμετρο 20 μέτρων και απέχει 4,2 χιλιόμετρα βόρεια από τη Χώρα. Στο χωριό, βρίσκεται το Αρχαιολογικό Μουσείο Σαμοθράκης και το Ιερό των Μεγάλων Θεών, ο σπουδαιότερος αρχαιολογικός χώρος του νησιού. Η Παλαιόπολη είναι το μυστηριακό κέντρο της αρχαίας Σαμοθράκης, στην οποία επίσης βρέθηκε η Νίκη της Σαμοθράκης, προϊοστορικά τείχη, οι Μεσαιωνικοί Πύργοι της Σαμοθράκης που χτίστηκαν από τους Ενετούς κυρίαρχους Γκατελούζι, ενώ πολύ κοντά βρίσκεται και το Στασίδι του Αποστόλου Παύλου, το μνημείο που κατασκευάστηκε για να θυμίζει το σημείο όπου πέρασε την πρώτη νύχτα της ευρωπαϊκής του περιοδείας ο Απόστολος Παύλος. Ο οικισμός κατά την αρχαιότητα ήταν το σπουδαιότερο λιμάνι στο νησί των Καβείρων.

## Διοικητικά - πληθυσμιακά στοιχεία
Αναφέρεται επίσημα ως οικισμός το 1920 να προσαρτάται στην τότε κοινότητα Σαμοθράκης που υπαγόταν στο νομό Λέσβου από τον οποίο αποσπάσθηκε το 1923 με το ΦΕΚ 349Α - 03/12/1923 και υπάχθηκε στο νομό Έβρου. Σύμφωνα με το σχέδιο Καλλικράτης υπάγεται στο Δήμο Σαμοθράκης και σύμφωνα με την απογραφή 2011 έχει πληθυσμό 36 κατοίκους. Οι απογραφές πληθυσμού μετά τον Β' Παγκόσμιο Πόλεμο είναι:

## Παραπομπές


Κατηγορία:Σαμοθράκη
Κατηγορία:Χωριά της περιφερειακής ενότητας Έβρου
Δασοχώρι Γρεβενών

Το **Δασοχώρι**, επίσημα **Δασοχώριον**, είναι ορεινό χωριό του νομού Γρεβενών σε υψόμετρο 750 μέτρα.

## Γεωγραφικά στοιχεία - αξιοθέατα
Το Δασοχώρι βρίσκεται στα νοτιοανατολικά του νομού, πολύ κοντά στα όρια με τους νομούς Λαρίσης και Τρικάλων. Οι κάτοικοι ασχολούνται κυρίως με την γεωργία εξ΄αιτίας των νερών και εύφορων χωραφιών της περιοχής. Είναι κτισμένο στο οροπέδιο της Δεσκάτης και απέχει 7 χλμ. νότια από τη Δεσκάτη, 45 χλμ. δυτικά από την Ελασσόνα και 46 χλμ ΒΑ. από την Καλαμπάκα. 

Αξιοθέατα είναι η πετρόκτιστη εκκλησία των Αγίων Αποστόλων, που πανηγυρίζει 28 με 30 Ιουνίου και το μοναστήρι της Μεταμόρφωσης του Σωτήρα, που σύμφωνα με την παράδοση κτίστηκε την περίοδο της τουρκοκρατίας (πριν από το 1797) και την περίοδο της κατοχής εγκαταστάθηκε το αρχηγείο των Εγγλέζων. Μέχρι τις αρχές του προηγούμενου αιώνα στο μοναστήρι υπήρχαν καλόγεροι. Στα νοτιοδυτικά του χωριού, σε απόσταση 1,5 χλμ. και στη τοποθεσία "Σουρβάλα" υπάρχει καταρράκτης ύψους 15 μέτρων ενώ στα βόρεια το καταφύγιο άγριας ζωής "Βρύσης Κούτρα" - Τρέτιμου έκτασης 9.000 στρεμμάτων.

## Ιστορικά - διοικητικά στοιχεία
Το χωριό αναφέρεται από το 15ο αιώνα με το όνομα **Πιτσιούγκια** και δε μετακινήθηκε ποτέ από την τωρινή του θέση ενώ την περίοδο της τουρκοκρατίας ήταν κεφαλοχώρι. Στην πρώτη γραφή (1534 - 1692) του κώδικα της Ιεράς Μονής του Όσιου Νικάνορα ή αλλιώς Μονή Ζάβορδας (αλλά και Ζάμπουρδας) καταγράφονται 24 ονόματα αφιερωτών της μονής από το Ποτζιούγγι. Με την παλιά του ονομασία αναφέρεται επίσημα το 1918 στο ΦΕΚ 260Α-31/12/1918 να ορίζεται έδρα της ομώνυμης κοινότητας του νομού Κοζάνης. Το 1927 μετονομάζεται σε Δασοχώρι. Σύμφωνα με το σχέδιο Καλλικράτης αποτελεί την τοπική κοινότητα Δασοχωρίου που ανήκει στην δημοτική ενότητα Δεσκάτης του Δήμου Δεσκάτης και σύμφωνα με την απογραφή του 2011 έχει 161 μόνιμους κατοίκους.

## Εξωτερικοί σύνδεσμοι

* Ο ιστότοπος του Δασοχωρίου 
* Δασοχώρι Γρεβενά - αφιέρωμα από το https://www.youtube.com 
*Ιστορικά στοιχεία για τους οικισμούς του νοτίου τμήματος του Νομού Γρεβενών

## Παραπομπές


Κατηγορία:Δήμος Δεσκάτης
Κατηγορία:Χωριά της περιφερειακής ενότητας Γρεβενών
Άνω Μεριά Σαμοθράκης

Η **Άνω Μεριά** είναι οικισμός της Σαμοθράκης στον νομό Έβρου. Σύμφωνα με την απογραφή του 2011, ο πληθυσμός του ανέρχεται στους 57 κατοίκους.

## Γενικά στοιχεία
Βρίσκεται στο ανατολικό μέρος του νησιού, που είναι και το πιο αραιοκατοικημένο, και απέχει 20 χιλιόμετρα ανατολικά από τη Χώρα. Η Άνω Μεριά, που είναι και αυτή αραιοκατοικημένη, είναι χτισμένη στην κατάφυτη πλαγιά με  λυγαριές, πλατάνια και βελανιδιές. Στην άκρη του χωριού διακρίνονται τα ερείπια της μεσαιωνικής οχύρωσης των Γκατελούζι, ένας από τους Πύργους της Σαμοθράκης. Ως οικισμός καταγράφηκε για πρώτη φορά στην απογραφή του 1951, όταν και είχε 100 κατοίκους, ωστόσο αργότερα καταργήθηκε για να αναγνωριστεί εκ νέου το 2001. Διοικητικά αρχικά αποτέλεσε τμήμα της κοινότητας Σαμοθράκης, ενώ από το 2001 υπάγεται στον δήμο Σαμοθράκης. Οι απογραφές πληθυσμού μετά τον Β' Παγκόσμιο Πόλεμο είναι:

## Παραπομπές


Κατηγορία:Σαμοθράκη
Κατηγορία:Χωριά της περιφερειακής ενότητας Έβρου
Υιός

[μικρογραφία|Ο [Τσουλαλονγκκόρν με μερικούς από τους 33 γιους του, το 1897]]
**Υιός** ή **γιος** ονομάζεται κάθε αρσενικός απόγονος. Είναι η σχέση του κάθε ανδρός με τους γονείς του.

Στις προβιομηχανικές κοινωνίες και σε ορισμένες σημερινές χώρες με οικονομίες με βάση τη γεωργία, οι γονείς επενδύουν περισσότερο στους γιους τους.

Στην Κίνα, μέχρι το 2015 εφαρμοζόταν μια πολιτική ενός παιδιού προκειμένου να αντιμετωπιστεί η ταχεία αύξηση του πληθυσμού. Τα επίσημα στοιχεία έδειξαν αύξηση του ποσοστού των αρσενικών γεννήσεων από τότε που η πολιτική τέθηκε σε ισχύ. Αυτό αποδόθηκε σε διάφορους παράγοντες, μεταξύ των οποίων η έκτρωση.

Σε μερικούς πολιτισμούς, ο πρωτότοκος υιός έχει ειδικά προνόμια. Για παράδειγμα, στις βιβλικές εποχές, ο πρώτος γεννημένος υιός κληροδότησε τα περισσότερα αγαθά από τον πατέρα του.

## Παραπομπές


Κατηγορία:Οικογένεια
Κατηγορία:Άνδρες
Θυγατέρα

μικρογραφία|Η Μπέττυ Φορντ με την θυγατέρα της
**Θυγατέρα** είναι η σχέση κάθε γυναίκας με τους γονείς της.

Στις πατριαρχικές κοινωνίες αλλά και στα παλαιότερα χρόνια, οι θυγατέρες συχνά έχουν διαφορετικά ή λιγότερα οικογενειακά δικαιώματα από τους υιούς. Μια οικογένεια μπορεί να προτιμά να έχει υιούς παρά θυγατέρες, επειδή χρειάζεται περισσότερα εργατικά χέρια. Στις ίδιες κοινωνίες υπήρχε, και υπάρχει, ένα έθιμο όπου οι γονείς καταβάλλουν στον σύζυγο ένα χρηματικό ποσό για να αντισταθμίσει το οικονομικό βάρος της γυναίκας, που αναφέρεται ως προίκα.

Κατηγορία:Οικογένεια
Θείος

Ο **θείος** είναι ο αδελφός της μητέρας ή του πατέρα των παιδιών τους. Ένας εξ αίματος θείος είναι συγγενής δευτέρου βαθμού και μοιράζεται γενετική επικάλυψη 25%.

Ο άνδρας ξάδελφος ενός γονέα αναφέρεται συχνά ως θείος αντί για ξάδελφος.

## Δείτε επίσης

* Ξάδελφος

Κατηγορία:Οικογένεια
Θεία (γενεαλογία)

**Θεία** ονομάζεται το άτομο που είναι η αδελφή ενός γονέα ή η σύζυγος του θείου κάποιου. Οι θείες είναι συγγενείς δευτέρου βαθμού και μοιράζονται γενετική επικάλυψη 25% όταν είναι η πλήρης αδελφή ενός από τους βιολογικούς γονείς. Η μισή-θεία είναι η μισή αδελφή του γονέα του και είναι ένας συγγενής τρίτου βαθμού με γενετική επικάλυψη 12,5%. Εάν η θεία είναι εξ αγχιστείας τότε εισήλθε στην οικογένεια μέσω του γάμου. Οι άνθρωποι έχουν συγγενείς που είναι θείες ή θείοι, προς τους οποίους μάλιστα εκδηλώνουν και συμπάθεια.

Κατηγορία:Οικογένεια
Αδελφός

**Αδελφός**, ή αδερφός ονομάζεται το αρσενικό τέκνο μιας πολυμελούς οικογένειας.

## Επισκόπηση
Η συγγενική ζεστασιά μεταξύ των αρσενικών αδελφών έχει συσχετιστεί με κάποια πιο αρνητικά αποτελέσματα. Σε ζευγάρια αδελφών η υψηλότερη αδελφική ζεστασιά σχετίζεται με τη συμπεριφορά ανάληψης κινδύνου, αν και η συμπεριφορά ανάληψης κινδύνου δεν σχετίζεται με τη ζεστασιά του αδελφού σε οποιοδήποτε άλλο είδος αδελφού ζευγαριού. Η αιτία αυτού του φαινομένου στο οποίο η ζεστασιά συσχετίζεται μόνο με τις συμπεριφορές ανάληψης κινδύνου στα ζεύγη των αδελφών εξακολουθεί να είναι ασαφής. Αυτό το εύρημα, ωστόσο, υποδηλώνει ότι αν και η συμπεριφορά αυτή των αδελφών αποτελεί παράγοντα κινδύνου για τη συμπεριφορά ανάληψης κινδύνου. Η έρευνα δείχνει επίσης ότι η πιθανότητα να γίνει ομοφυλόφιλος αυξάνεται με τους πιο μεγάλους αδελφούς. Μερικοί αναλυτές έχουν δείξει ότι η ελκυστικότητα ενός άνδρα σε μια γυναίκα μπορεί να αυξηθεί περισσότερο εάν μοιάζει με τον αδελφό της, ενώ η έλλειψη ελκυστικότητας του μπορεί να αυξηθεί όσο περισσότερο εάν τα εξωτερικά χαρακτηριστικά του διαφέρουν από τον αδελφό της.

## Παραπομπές


Κατηγορία:Οικογένεια
Κατηγορία:Όροι για άνδρες
Σαμοθράκη (πόλη)

Η **Σαμοθράκη** ή **Χώρα** είναι η πρωτεύουσα του νησιού της Σαμοθράκης. Η Χώρα είχε χτιστεί αμφιθεατρικά για να μπορούν όλοι οι κάτοικοι να βλέπουν τους εισβολείς. Βρίσκεται σε υψόμετρο 300 περίπου μέτρων από την επιφάνεια της θάλασσας και απέχει από το λιμάνι 4 χιλιόμετρα. Πληθυσμιακά, είναι το δεύτερο μεγαλύτερο χωριό με 359 κατοίκους. Στην Χώρα βρίσκονται πολλοί δημόσιοι φορείς όπως το δημαρχείο και το κέντρο εξυπηρέτησης πολιτών του νησιού καθώς επίσης και η τεχνική υπηρεσία της νήσου. Τέλος, λειτουργεί ένα νηπιαγωγείο και ένας παιδικός σταθμός, ο μοναδικός στο νησί.

## Γενικά στοιχεία - αξιοθέατα
Η Χώρα είναι χτισμένη στις βορειοδυτικές πλαγιές του Σάος (Φεγγάρι) σε υψόμετρο 220 μέτρων ενώ  απέχει πέντε χιλιόμετρα από τις ακτές και το επίνειό της Καμαριώτισσα. Στην άκρη του οικισμού της Χώρας, δεσπόζει το μεσαιωνικό κάστρο των Γκατελούζι, των Ενετών κυρίαρχων του νησιού τον 14ο αιώνα, που άφησαν οχυρωματικά έργα γνωστά και ως Πύργοι των Γκατελούζι σε διάφορα σημεία του νησιού.

Τα σπίτια της Χώρας είναι παραδοσιακά χτισμένα, πετρόχτιστα, διώροφα με κεραμειδωτές σκεπές και πλακόστρωτα στενά δρομάκια ανάμεσα, τα λεγόμενα σοκάκια,. Πλατάνια κοσμούν την κεντρική πλατεία του οικισμού, ενώ η σπουδαιότερη εκκλησία της Χώρας και ολόκληρου του νησιού είναι η Κοίμηση της Θεοτόκου, ένα επιβλητικό κτίσμα του 19ου αιώνα, όπου φυλάσσονται οι Κάρες των Πέντε Νεομαρτύρων της Σαμοθράκης. Έξω από την εκκλησία υπάρχει περίφημος πλάτανος που έδωσε το όνομά του στον χαρακτηριστικό *πλατανίσιο* χορό που χορευόταν γύρω του στα πανηγύρια. Το Λαογραφικό Μουσείο Σαμοθράκης στεγάζεται σε ένα παλιό αρχοντικό. Είναι ένα από τα αξιοθέατα της Χώρας όπου φυλάσσονται πολλά εργαλεία της καθημερινής ζωής των κατοίκων παλιότερων εποχών και εκτίθενται ενδύματα που συνήθιζαν να φορούν οι κάτοικοι του χωριού. Επίσης περιέχει πλήθος κειμηλίων της παραδοσιακής ζωής στο νησί, όπως και αναπαράσταση παλιού σαμοθρακιώτικου σπιτιού.

Το κτίριο (φούρνος - κατοικία) Αντωνίου έχει χαρακτηριστεί ως ιστορικό διατηρητέο μνημείο *"διότι αποτελεί χαρακτηριστικό δείγμα τοπικής λαϊκής αρχιτεκτονικής, που διατηρεί την αρχική του λειτουργία (παραδοσιακή αρτοποιΐα) και είναι άρρηκτα συνδεδεμένος με τις μνήμες των κατοίκων του νησιού"*.

## Διοικητικά - πληθυσμιακά στοιχεία
Η Σαμοθράκη - Χώρα αναφέρεται επίσημα, μετά την απελευθέρωση και τους Βαλκανικούς πολέμους, το 1918 στο ΦΕΚ 116Α-28/05/1918 να ορίζεται έδρα της ομώνυμης νεοϊδρυθείσας κοινότητας που τότε υπαγόταν στο νομό Λέσβου. Το 1923 αποσπάται και υπάγεται στο νομό Έβρου. Οι απογραφές πληθυσμού μετά τον Β' Παγκόσμιο Πόλεμο είναι:

## Παραπομπές


Κατηγορία:Σαμοθράκη
Κατηγορία:Χωριά της περιφερειακής ενότητας Έβρου
Αδελφή

μικρογραφία|Πίνακας ζωγραφικής απεικονίζει δύο αδελφές να αγκαλιάζονται
**Αδελφή**, ή αδερφή, ονομάζεται το θηλυκό τέκνο μιας πολυμελούς οικογένειας.

## Κοινωνικά θέματα
Ορισμένες μελέτες έχουν βρει ότι οι αδελφές εμφανίζουν περισσότερα χαρακτηριστικά που υποδηλώνουν ζήλια γύρω από τα αδέλφια τους από ό,τι οι άνδρες. Σε μερικούς πολιτισμούς, οι αδελφές έχουν τον ρόλο να προστατεύονται από τα αρσενικά αδέλφια, ειδικά τα μεγαλύτερα αδέλφια. Σε μερικές περιπτώσεις ο όρος αδελφή εννοείται ως υποτιμητικός για τους ομοφυλόφιλους.

Διάφορες μελέτες έχουν δείξει ότι μια οι μεγαλύτερες αδελφές είναι πιθανό να δώσουν υποδείγματα προς μίμηση. Οι μικρότερες αδελφές εμφανίζουν μια πιο αναξιοποίητη συμπεριφορά όταν βρίσκονται κοντά στην μεγαλύτερη αδελφή τους και είναι πιο πιθανό να είναι ανεκτικές στην κακή συμπεριφορά μιας μεγάλης αδελφής. Τα αγόρια με μεγαλύτερες αδελφές ήταν λιγότερο πιθανό να παραβαίνουν ή να έχουν συναισθηματικές και συμπεριφορικές διαταραχές εν αντιθέσει με αδελφό προς αδελφό ή αδελφή προς αδελφή.

Κατηγορία:Οικογένεια
Ντέιβιντ Λόιντ Τζορτζ

Ο **Ντέιβιντ Λόιντ Τζορτζ, 1ος Κόμης Λόιντ-Τζορτζ του Ντάιφορ**, OM, PC (17 Ιανουαρίου 1863 – 26 Μαρτίου 1945) ήταν Βρετανός πολιτικός του Κόμματος των Φιλελευθέρων, και ο τελευταίος Φιλελεύθερος Πρωθυπουργός του Ηνωμένου Βασιλείου.

Ως υπουργός Οικονομικών (1908-1915) κατά τη διάρκεια της πρωθυπουργίας του Χ. Χ. Άσκουιθ, ο Λόιντ Τζορτζ ήταν βασικός παράγων στην εισαγωγή πολλών μεταρρυθμίσεων, οι οποίες έθεσαν τα θεμέλια του σύγχρονου κράτους πρόνοιας του Ηνωμένου Βασιλείου. Είχε σημαντικό ρόλο ως πολύ ενεργητικός Πρωθυπουργός του Πολέμου στην Κυβέρνηση Συνασπισμού (1916-22), κατά τη διάρκεια και αμέσως μετά τον Πρώτο Παγκόσμιο Πόλεμο. Έπαιξε σημαντικό ρόλο στη Διάσκεψη Ειρήνης του Παρισιού του 1919, που επανακαθόρισε την Ευρώπη μετά την ήττα των Κεντρικών Δυνάμεων. Αν και παρέμεινε Πρωθυπουργός μετά τις γενικές εκλογές του 1918, οι Συντηρητικοί ήταν το μεγαλύτερο κόμμα του συνασπισμού, ενώ οι Φιλελεύθεροι διαχωρίστηκαν ανάμεσα σε εκείνους που υποστήριζαν τον Λόιντ Τζορτζ, και εκείνων που εξακολουθούσαν να υποστηρίζουν τον Άσκουιθ. Έγινε ο ηγέτης του Κόμματος των Φιλελευθέρων, στα τέλη της δεκαετίας του 1920, το οποίο μίκρυνε και παρέμεινε διχασμένο. Από τη δεκαετία του 1930 περιθωριοποιήθηκε. Κατά τη διάρκεια του Δευτέρου Παγκοσμίου Πολέμου, έδωσε την αδύναμη υποστήριξή του προς τις πολεμικές προσπάθειες, ενώ η στάση του ήταν .

Ψηφίστηκε ως ο τρίτος μεγαλύτερος Βρετανός πρωθυπουργός του 20ού αιώνα, σε δημοσκόπηση 139 ακαδημαϊκών που διοργάνωσε η εταιρεία MORI, και το 2002 αναδείχθηκε μεταξύ των 100 Σημαντικότερων Βρετανών σε ευρεία δημοσκόπηση σε όλο το Ηνωμένο Βασίλειο.

## Σημειώσεις


## Παραπομπές


## Εξωτερικοί σύνδεσμοι
* 

Κατηγορία:Βρετανοί πρωταγωνιστές του Α΄ Παγκοσμίου Πολέμου
Κατηγορία:Πρωθυπουργοί του Ηνωμένου Βασιλείου
Κατηγορία:Υπουργοί Οικονομικών (Ηνωμένο Βασίλειο)
Νικολό Κρίσπος, κύριος της Σύρου

Ο **Νικολό Κρίσπος, κύριος της Σύρου** (1392 - 1450), Κύριος της Σύρου (1420 - 1450) και αντιβασιλιάς στο Δουκάτο της Νάξου (1447 - 1450) ήταν τέταρτος γιος του Φραγκίσκου Α΄ Κρίσπου και της Φιορέντσας Σανούδου, κυρίας της Μήλου. Οι μεγαλύτεροι αδελφοί του ήταν : Ιάκωβος Α΄ Κρίσπος, Ιωάννης Β΄ Κρίσπος και Γουλιέλμος Β΄ Κρίσπος.

## Οικογένεια
Με την σύζυγο του Βαλέντζα - Ευδοκία Μεγάλη Κομνηνή, κόρη τού Δαυίδ ηγεμόνα της Τραπεζούντας απέκτησε :
* Αικατερίνη Κρίσπο
* Λουκρεζία Κρίσπο
* Φραγκίσκος Β΄ απεβ. 1463, δούκας της Νάξου.
* Πετρονίλλα Κρίσπο
* Μαρία Κρίσπο
* Φλωρέντζα Κρίσπο 1422-1501, παντρεύτηκε τον Μάρκο Κορνάρο και η κόρη τους:
** Αικατερίνη Κορνάρο παντρεύτηκε τον Ιάκωβο Β΄ των Πουτιέ-Λουζινιάν της Κύπρου.
* Βαλέντζα Κρίσπο
* Μάρκος Κρίσπος
* Βιολάντη Κρίσπο
* Αντώνιος 1424-1494, κύριος της Σύρου.

## Εξωτερικοί σύνδεσμοι

*Οικογένεια Κρίσπου

Κατηγορία:Δουκάτο της Νάξου
Κατηγορία:Οίκος των Κρίσπων
Κατηγορία:Άρχοντες της Σύρου
Παππούδες

[μικρογραφία|δεξιά|200px|Παππούς και εγγονός, από τον πίνακα ''Ο Κακός Εγγονός'' του [Γεώργιος Ιακωβίδης|Γεώργιου Ιακωβίδη.]]
Οι **παππούδες**, που συνήθως χωρίζονται σε **παππού** και **γιαγιά**, είναι οι γονείς του πατέρα ή της μητέρας ενός ατόμου. Κάθε ζωντανός οργανισμός έχει μέχρι τέσσερις γενετικούς παππούδες, οκτώ γενετικούς προ-παππούδες, δεκαέξι γενετικούς προ προ-παππούδες και γιαγιάδες, τριάντα δύο γενετικούς προ-προ-προ-παππούδες και γιαγιάδες κλπ. Τα τελευταία 30 χιλιάδες χρόνια ο αριθμός των ατόμων που πρόλαβαν τους παππούδες τους εν ζωή αυξήθηκε. Δεν είναι γνωστό το τι προκάλεσε αυτήν την αύξηση στη μακροζωία αλλά σε μεγάλο βαθμό έχει ως αποτέλεσμα τη βελτίωση της ιατρικής τεχνολογίας και του βιοτικού επιπέδου, αλλά πιστεύεται γενικά ότι μια βασική συνέπεια των τριών γενεών που ζούσαν μαζί ήταν η διατήρηση πληροφοριών που διαφορετικά θα μπορούσαν να χαθούν. Ένα παράδειγμα αυτής της σημαντικής πληροφορίας θα μπορούσε να ήταν το πού να βρει νερό σε περιόδους ξηρασίας.

Σε περιπτώσεις όπου οι γονείς δεν επιθυμούν ή δεν μπορούν να παρέχουν επαρκή φροντίδα στα παιδιά τους (π.χ. θάνατος των γονέων, οικονομικά προβλήματα, προβλήματα γάμου), οι παππούδες παίρνουν συχνά τον ρόλο των πρωταρχικών φροντιστών. Ακόμη και όταν αυτό δεν συμβαίνει, και ιδιαίτερα σε συντηρητικούς πατριαρχικούς πολιτισμούς, οι παππούδες συχνά έχουν άμεσο και ξεκάθαρο ρόλο σε σχέση με την φροντίδα των παιδιών. Οι παππούδες είναι συγγενείς δευτέρου βαθμού και μοιράζονται γενετική επικάλυψη 25%.

## Παραπομπές


## Εξωτερικοί σύνδεσμοι

Κατηγορία:Οικογένεια
Γιεγβάρντ

Το **Γιεγκβάρντ** (αρμενικά: Եղվարդ), είναι πόλη και αστική δημοτική κοινότητα στην επαρχία Κοτάικ της Αρμενίας. Βρίσκεται 39 χιλιόμετρα νότια του Χραζντάν. Η Εθνική Στατιστική Υπηρεσία της Δημοκρατίας της Αρμενίας ανέφερε ότι ο πληθυσμός της ανήλθε σε 11.672 το 2011, σχεδόν ο ίδιος με αυτόν που αναφέρθηκε το 2001. Το 2016 είχε 10.900 κατοίκους σύμφωνα με εκτίμηση. 

Κατηγορία:Πόλεις της Αρμενίας
Ξαδέλφια

Γενικότερα, ο **ξάδελφος** είναι ένας τύπος οικογενειακής σχέσης στην οποία οι άνθρωποι με έναν γνωστό κοινό πρόγονο είναι και οι δύο ή περισσότερες γενιές μακριά από τον πιο πρόσφατο κοινό πρόγονο τους. Τα πρώτα ξαδέλφια είναι τα τέκνα των θείων.

## Βασικοί ορισμοί

Οι άνθρωποι συνδέονται με μια σχέση τύπου ξαδέλφου αν μοιράζονται έναν κοινό πρόγονο και ο πιο πρόσφατος κοινός πρόγονος είναι δύο ή περισσότερες γενιές μακριά από τους δύο ανθρώπους. Αυτό σημαίνει ότι ούτε ο άνθρωπος είναι ένας πρόγονος του άλλου, δεν μοιράζονται κοινό γονέα (αδέλφια) και ούτε είναι ένας αδελφός ενός κοινού προγόνου.

Η σχέση ενός ξαδέλφου είναι ο αριθμός των γενεών που χωρίζουν τα ξαδέλφια. Για παράδειγμα, εάν ο πιο πρόσφατος κοινός πρόγονος είναι 2 γενιές πριν από ένα άτομο και 3 γενιές πριν από τον άλλο (ο παππούς ενός είναι ο παππούς του άλλου προσώπου) ή ο πιο πρόσφατος κοινός πρόγονος είναι 3 γενιές πριν από ένα άτομο και 4 γενεές προγενέστερες του άλλου (ο προπάππος ενός ατόμου είναι ο προ-παππούς του άλλου προσώπου) τα ξαδέλφια χωρίζονται από μία γενιά.

Ο βαθμός της σχέσης ξαδέλφου είναι ο αριθμός των γενεών που προηγούνται των γονέων, πριν βρεθεί ένας πιο πρόσφατος κοινός πρόγονος. Για παράδειγμα, αν κάποιος από τους ξαδέλφους πρέπει να επιστρέψει μια γενιά πέρα από τους γονείς τους (τους παππούδες) πριν βρει τον πιο πρόσφατο κοινό πρόγονο και ο άλλος πρέπει να επιστρέψει ένας ή περισσότεροι είναι πρώτοι ξάδελφοι. Εάν κάποιος έπρεπε να επιστρέψει δύο γενιές πέρα από τους γονείς (παππούδες και γιαγιάδες) και ο άλλος έπρεπε να επιστρέψει δύο ή περισσότεροι θα ήταν δεύτεροι ξάδελφοι. Ένα άτομο μοιράζεται μια τρίτη σχέση ξαδέλφου με τα παιδιά των δεύτερων ξαδέρφων των γονέων τους. Τα τρίτα ξαδέλφια μοιράζονται τουλάχιστον ένα σύνολο προ-προ-παππούδων.

## Παραπομπές


Κατηγορία:Οικογένεια
Τονγκόνι

Το **Τονγκόνι** (Αγγλικά και Σουαχίλι ***Tongoni***), είναι ένα μικρό ψαροχώρι, περίπου 18 χλμ. νοτίως της πόλεως Τάνγκα, στην Τανζανία.

Στην περιοχή υπάρχουν και τα ονομαστά **Ερείπια του Τονγκόνι** (Αγγλικά ***Tongoni Ruins***), τα οποία χρονολογούνται από τον 15ο αιώνα και αποτελούνται από ένα ερειπωμένο τζαμί και είκοσι ταφικά μνήματα αποτελούμενα από κίονες τύπου Σιράζ.

Σε αντίθεση με τη σημερινή εποχή, πριν από 4 με 5 αιώνες, η περιοχή ήταν εντελώς διαφορετική και έσφυζε από ζωή, καθώς ήταν ένα αναπτυσσόμενο και σημαντικό κέντρο εμπορίας του 15ου αιώνα.

Σύμφωνα με την απογραφή που διεξήχθη το 2012, ο αγροτικός οικισμός του Τονγκόνι (*Tongoni*) έχει πληθυσμό 4.594 άτομα.

## Ιστορία
Η παράδοση θέλει το Τονγκόνι (*Tongoni*) να ιδρύθηκε από τους Περσικής καταγωγής Σιράζι, και οι οποίοι ίδρυσαν πολλούς Ισλαμικούς οικισμούς στη Νοτιοανατολική Αφρική όπως στην Κίλουα (*Kilwa*) και Μαφία (*Mafia*). Υπάρχουν επίσης ισχυρισμοί ότι κάποτε στο Τονγκόνι (*Tongoni*) κυριαρχούσαν οι Ουαντεμπόυλι (*Wadebuli*), ένας πληθυσμός που πιστεύεται ότι ήταν Ινδικής καταγωγής και προερχόταν από τη *Dabhol*, η οποία βρίσκεται στις δυτικές ακτές της Ινδίας. Η *Dhabol* ήταν ένα λιμάνι που ανήκε στο Σουλτανάτο Μπαχμάνι (*Bahmani Sultanate*) κυβερνήτες του οροπεδίου *Deccan*. Οι Μπαχμάνοι (*Bahmani*) είχαν εκτεταμένες εμπορικές σχέσεις με την Κίλουα (*Kilwa*), η οποία ήταν τότε το μεγαλύτερο εμπορικό κέντρο στη Νοτιοανατολική Αφρική.

Ο Πορτογάλος θαλασσοπόρος Βάσκο ντα Γκάμα, επισκέφθηκε για πρώτη φορά το Τονγκόνι (*Tongoni*) τον Απρίλιο του 1498. Είχε την ευκαιρία να γευτεί τα τοπικά πορτοκάλια, είπε ότι ήσαν καλύτερα από εκείνα της Πορτογαλίας. Τον επόμενο χρόνο, επανήλθε και έμεινε εκεί για δεκαπέντε ημέρες.

Τα Ερείπια του Τονγκόνι (*Tongoni Ruins*), υπάγονται στο Τμήμα Αρχαιοτήτων (*Antiquities department*). Τα ερείπια είναι προσβάσιμα για το κοινό, παρόλο που δεν έχουν προχωρήσει οι ανασκαφές της 3ης φάσης. Μερικές δεκαετίες πριν, πραγματοποιήθηκε μια μικρή δοκιμαστική ανασκαφή και σχεδιάστηκε κι'ένα σχέδιο ανασκαφών. Το 2006, ένας Αμερικανός αρχαιολόγος, διεξήγαγε πρόσθετες δοκιμαστικές ανασκαφές και χαρτογράφησε τον χώρο, χρησιμοποιώντας σύγχρονες μεθόδους επιτόπιας έρευνας. Ο κ. *Job Tengamaso* ένας οδηγός (κάτοικος στην περιοχή), είναι διαθέσιμος για να δείξει στους επισκέπτες τα μνημεία πέριξ. Ο επισκέπτης δύναται επίσης να επισκεφθεί ένα πιο πρόσφατο ερείπιο τζαμιού (περίπου εκατό ετών) στο άλλο άκρο του χωριού, προς στην παραλία.

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Τάνγκα
* Τάνγκα

## Σημειώσεις

;Παραπομπές σημειώσεων


## Υποσημειώσεις

;Παραπομπές υποσημειώσεων


## Παραπομπές

* *Urithi Newsletter, Vol 1 No 1, Sep. 2000*

Κατηγορία:Κτίρια και κατασκευές στην Περιοχή Τάνγκα
Κατηγορία:Ερείπια στην Τανζανία
Κατηγορία:Σιράζι (φυλή)
Κατηγορία:Τουριστικά αξιοθέατα στην Περιοχή Τάνγκα
Κατηγορία:Περιφέρεια Τάνγκα
Πεθερικά

**Πεθερός** ή **πεθερά** ονομάζεται ο γονέας γονέας του συζύγου του άλλου. Πολλοί πολιτισμοί και νομικά συστήματα επιβάλλουν καθήκοντα και ευθύνες στα άτομα που συνδέονται με αυτή τη σχέση. Οι γονείς τους ενός συζύγου με τους γονείς του άλλου συζύγου ονομάζονται συμπέθεροι.

## Παραπομπές


Κατηγορία:Οικογένεια
Αντώνιος Κρίσπος, κύριος της Σύρου

Ο **Αντώνιος Κρίσπος** (1429 - 1494), ύριος της Σύρου (1463 - 1494) ήταν μικρότερος γιος του Νικολό Κρίσπου, Αυθέντη της Σύρου και της Σαντορίνης, και της Ευδοκίας (Βαλέντζας) Μεγάλης Κομνηνής, μικρότερος αδελφός του Δούκα του Αρχιπελάγους Φραγκίσκου Β΄ Κρίσπου. Δεν απέκτησε απογόνους.

## Παραπομπές
 		


## Εξωτερικοί σύνδεσμοι

*Οικογένεια Κρίσπο

Κατηγορία:Δουκάτο της Νάξου
Κατηγορία:Οίκος των Κρίσπων
Κατηγορία:Άρχοντες της Σύρου
Συννυφάδα και Σύγγαμβρος

**Συννυφάδα **ονομάζεται η γυναίκα που παντρεύτηκε ένα από τα δύο ή περισσότερα, αρσενικά, αδέλφια.

Μπατζανάκης ή **σύγγαμβρος **είναι η περίπτωση που υπάρχουν δύο αδελφές που παντρεύονται. Οι άνδρες τους είναι σύγγαμβροι.

## Παραπομπές


## Εξωτερικοί σύνδεσμοι

Κατηγορία:Οικογένεια
Πνευματικοί γονείς

Ο **νονός** και η **νονά**, σε πολλά δόγματα του Χριστιανισμού, είναι το ανάδοχο ζευγάρι που πιστοποιεί το βάπτισμα ενός παιδιού και στη συνέχεια βοηθάει στην κατήχησή του, καθώς και στη διά βίου πνευματική ανατροφή του, γι' αυτό και αποκαλούνται **πνευματικοί γονείς**. Στο παρελθόν, σε ορισμένες χώρες, ο ρόλος είχε ορισμένες νομικές υποχρεώσεις καθώς και θρησκευτικές ευθύνες. Ο νονός ή η νονά είναι συνήθως ένα άτομο που επιλέγουν οι γονείς και που ενδιαφέρεται για την ανατροφή του παιδιού και την προσωπική του ανάπτυξη, συμβουλεύει ή διεκδικεί την κηδεμονία του παιδιού σε περίπτωση που συμβεί κάτι στους γονείς. Συχνά οι νονοί είναι και οι κουμπάροι.

Εάν οι νονοί βαπτίσουν αγόρι, τότε αυτό ονομάζεται βαφτισιμιός και το κορίτσι βαφτισιμιά. Η λέξη βαφτιστήρι χρησιμοποιείται και για τα δύο φύλα.

## Παραπομπές

Κατηγορία:Οικογένεια
Κατηγορία:Ανατροφή παιδιών
Σύζυγοι

**Σύζυγος** ονομάζεται ο εκ νόμου σύντροφος που έχει αποκτήσει τον τίτλο με γαμήλια τελετή. Ο όρος είναι ουδέτερος ως προς το φύλο, ενώ ένας άνδρας σύζυγος είναι σύζυγος και μια γυναίκα σύζυγος είναι σύζυγος.

Το νομικό καθεστώς ενός συζύγου και τα συγκεκριμένα δικαιώματα και υποχρεώσεις που συνδέονται με αυτό το καθεστώς διαφέρουν σημαντικά ανά τον κόσμο. Αυτοί οι κανονισμοί συνήθως περιγράφονται στα καταστατικά οικογενειακού δικαίου. Ωστόσο, σε πολλά μέρη του κόσμου, όπου ο πολιτικός γάμος δεν είναι τόσο διαδεδομένος, υπάρχει αντ' αυτού ο συνηθισμένος γάμος, ο οποίος συνήθως ρυθμίζεται ανεπίσημα από την κοινότητα. Σε πολλά μέρη του κόσμου, τα δικαιώματα και οι υποχρεώσεις των συζύγων σχετίζονται με την προίκα. Ιστορικά, πολλές κοινωνίες έδωσαν σύνολα δικαιωμάτων και υποχρεώσεων στους άνδρες συζύγους που διέφεραν πολύ διαφορετικά από τα δικαιώματα και τις υποχρεώσεις που δόθηκαν στις γυναίκες συζύγους. Συγκεκριμένα, ο έλεγχος της συζυγικής περιουσίας, τα κληρονομικά δικαιώματα και το δικαίωμα καθορισμού των δραστηριοτήτων των παιδιών του γάμου, τυπικά δόθηκαν σε ανδρικές συζύγους. Ωστόσο, αυτή η πρακτική περιορίστηκε σε μεγάλο βαθμό σε πολλές χώρες τον 20ό αιώνα και πιο σύγχρονα καταστατικά τείνουν να ορίζουν τα δικαιώματα και τις υποχρεώσεις ενός συζύγου χωρίς αναφορά στο φύλο. Μεταξύ των τελευταίων ευρωπαϊκών χωρών που καθιέρωσαν την πλήρη ισότητα των φύλων στον γάμο ήταν η Ελβετία, η Ελλάδα, η Ισπανία, η Γαλλία και η Γερμανία την δεκαετία του 1980. Σε διάφορους νόμους περί γάμων σε όλο τον κόσμο, ωστόσο, ο άνδρας σύζυγος εξακολουθεί να έχει την πλήρη εξουσία όπως στο Ιράν.

Ανάλογα με τη δικαιοδοσία, η άρνηση ή η αδυναμία ενός συζύγου να εκτελέσει τις συζυγικές υποχρεώσεις μπορεί να αποτελέσει λόγο διαζυγίου. Οι τελευταίες δύο επιλογές είναι πιο διαδεδομένες σε χώρες όπου η κυρίαρχη θρησκεία είναι ο ρωμαιοκαθολικισμός, μερικοί από τους οποίους εισήγαγαν το διαζύγιο μόλις πρόσφατα (π.χ. Ιταλία το 1970, Πορτογαλία το 1975, Βραζιλία το 1977, Ισπανία το 1981, Αργεντινή το 1987, Παραγουάη το 1991, Κολομβία το 1991, Ιρλανδία το 1996, Χιλή το 2004 και Μάλτα το 2011). Τα τελευταία χρόνια, πολλές δυτικές χώρες δεν υιοθέτησαν κανένα διαζύγιο.

Κατηγορία:Οικογένεια
Η γυναίκα της Ζάκυθος

Η ***γυναίκα της Ζάκυθος*** είναι πεζό έργο του Διονύσιου Σολωμού, το οποίο συνέγραψε κατά διαστήματα από το 1826 έως το 1833. 

Στο κείμενο, ο αφηγητής κάνει πρωτοπρόσωπη αφήγηση και είναι παρών ή αοράτως παρών σε όλη την έκταση της αφήγησης. Το θέμα του κειμένου αναφέρεται σε μια γυναίκα στην πόλη της Ζακύνθου, που μιλάει για την ασχήμια, την κακία της και τη σκληρή συμπεριφορά απέναντι στις Μεσολογγίτισσες που είχαν καταφύγει στη Ζάκυνθο. Μας μιλάει και για το απροκάλυπτο μίσος της εναντίον της επαναστατημένης Ελλάδας, καθώς και για τη μελλοντική τιμωρία της γυναίκας αυτής. Το έργο θεωρείται ημιτελές.

Ο Σολωμός άρχισε να γράφει το έργο τον Απρίλιο του 1826 στη Ζάκυνθο σε ένα σχεδίασμα που ολοκλήρωσε στην Κέρκυρα τον Δεκέμβριο του 1829. Το δεύτερο άρχισε αμέσως μετά ως τον Νοέμβριο του 1833 και το τρίτο τον Δεκέμβριο του ίδιου χρόνου.

## Βιβλιογραφία
* 

## Παραπομπές


Κατηγορία:Διονύσιος Σολωμός
Κατηγορία:Σάτιρα
Λίμνη Καρή

Η **λίμνη Καρή** (αρμενικά: Քարի լիճ) είναι λίμνη στην Αρμενία που βρίσκεται στις πλαγιές του Όρους Αραγκάτς σχηματισμένη κυρίως από πάγο και χιόνι. Βρίσκεται 3.185 μέτρα πάνω από τη στάθμη της θάλασσας και έχει περίμετρο 1.150 μ. Από το χωριό Μπιουρακάν ένας ασφαλτοστρωμένος αυτοκινητόδρομος εκτείνεται προς την πηγή του ποταμού Αρκασέν, της λίμνης Καρής, που βρίσκεται σε ένα οροπέδιο κάτω από τις κορυφές. Στην ανατολική πλευρά της λίμνης υπάρχει ένας μετεωρολογικός σταθμός.



File:Jezero Kari.jpg|



## Παραπομπές


Κατηγορία:Λίμνες της Αρμενίας